| Starkonių vėjo malūnas |
| --- |
| Starkonių malūnas 2018 m. |
| 

Starkonių vėjo malūnasStarkonių vėjo malūnas

 |
| Koordinatės  | 

|  |
| --- |
| 56°06′51″š. pl. 23°46′38″r. ilg.﻿ / ﻿56.11403°š. pl. 23.77710°r. ilg.﻿ / 56.11403; 23.77710Koordinatės: 56°06′51″š. pl. 23°46′38″r. ilg.﻿ / ﻿56.11403°š. pl. 23.77710°r. ilg.﻿ / 56.11403; 23.77710 |

 |
| Vieta | Pakruojo rajono savivaldybė |
| Seniūnija | Pašvitinio seniūnija |
| Naudotas | nuo ~1890 m. |
| Registro Nr. | u.k.21981, 16740 / S91K / IV983 |

**Starkonių vėjo malūnas** – kepurinis vėjo malūnas, stovintis šiaurės Lietuvoje, Pakruojo rajone, Pašvitinio seniūnijoje, Starkonių kaime.

Malūnas kompaktinis, 4 aukštų su pusaukščiu, aštuoniakampės nupjautos piramidės formos su daugiabriaune aštuoniakampe kepure. Malūno kepurė 2010 m. apardyta vėjo, uždengta skarda (buvo skiedrinė). Apeigos tiltelis neišlikęs. Yra stačiakampės langelių angos fasaduose. Pamatas sumūrytas iš lauko akmenų, sienos dengtos skiedromis.

Statvolis su apatiniu krumpliaračiu

Technologinė įranga
-------------------

Išlikusi technologinė įranga: statvolis su apatiniu ir viršutiniu krumpliaračiais ir guoliais, du girnų verpstės stovai, aulas miltams į maišus suberti, girnapusė, girnų iškėlimo žirklių svertis, grūdų piltuvė, maišų kėlimo mechanizmo frikcinė pavara, sparninis velenas ir sparninis krumpliaratis su mediniu juostiniu stabdžiu kepurėje, ketinė sparninio veleno galva, malūno kepurės pasukimo mechanizmo fragmentai. Malūno grąžulas turėjo ratą, kurį sukant rankomis, malūno kepurę buvo įmanoma pasukti vienam žmogui.

Starkonių malūnas gerokai sutrūnijęs, daugumos jo dalių būklė bloga.

Pagrindiniai duomenys 
* Cokolis – 2,75 m aukščio, su dvejomis durimis, virš jo sunerti įprasti malūno griaučiai.
* Sienų karkaso aukštis – 9,61 m.
* Pirmasis aukštas (malūno liemens) – 2,55 m aukščio, antrasis – 3,29 m, trečiasis – 2,74 m ir ketvirtasis, pusaukštis – 1,3 m.
* Kepurės aukštis – 2,68 m.
* Malūno sparninio krumpliaračio spindulys – 149 cm.
* Statvolio viršutinio krumpliaračio spindulys – 73 cm.
* Statvolio apatinio krumpliaračio spindulys – 146 cm.
* Verpstės spindulys – 35 cm.

Istorija
--------

Malūną apie 1890 m. pasistatė ūkininkas Mažeika, vėliau jį valdė ūkininko sūnus Jonas Mažeika. Ant malūne stovėjusio pikliaus šono buvo įrėžtas įrašas: *1890 Roku Oktobria 14 D. Ambrosiei Koneiszewski*. 1913 m. malūną iš Mažeikos nupirko Baltramiejus Petrulevičius. Vėliau jis malūną perleido dukrai Rozalijai Petrulevičiūtei-Pėželienei ir jos vyrui Antanui Pėželiui.

Starkonių vėjo malūnas 1996 m. įtrauktas į kultūros paveldo registrą.

Galerija
--------

* Durys į malūnąDurys į malūną
* ProfilisProfilis
* Galinė dalisGalinė dalis
* Malūno pašonėje stovi ūkio pastataiMalūno pašonėje stovi ūkio pastatai
* Malūne išlikusi įrangaMalūne išlikusi įranga

Šaltiniai
---------

1. 1 2  E. J. Morkūnas. Pašvitinio apylinkių malūnai XIX a.-XX a. pirmojoje pusėje. Pėželio malūnas Starkonių kaime
2. ↑  „Objekto Nr. 16740 išsamus aprašymas". Lietuvos Respublikos kultūros vertybių registras.

Nuorodos
--------

|  |  |
| --- | --- |
|  | **Vikiteka: Starkonių vėjo malūnas** – vaizdinė ir garsinė medžiaga  |

* Starkonių malūnas. malunai.lt